En kvindelig bilist er hårdt kvæstet bragt til Aalborg Sygehus efter en ulykke på Buderupholmvej mellem Skørping og Støvring. I en kurve kørte kvinden frontalt sammen med en udenlandsk lastbil. Hendes personbil blev fastklemt under lastbilen. Kvindens bil brød i brand ved sammenstødet, men ilden blev ret hurtigt slukket ved hjælp af en brandslukker fra lastbilen. Da den kvindelige bilist blev reddet ud af sin bil blev hun i en ambulance med politieksporte kørt til sygehuset i Aalborg. Nordjyllands Politi har ved aftenstid fredag ikke detaljerede oplysninger om ulykken.
Frontalt sammenstød mellem personbil og lastbil